OpenLLM-France/wikimedia huggingface dataset:
# Una cadena d'esdeveniments

Una cadena d'esdeveniments és una instal·lació de l'artista Pep Duran (Vilanova i la Geltrú, 1955) específicament realitzada per a l'espai de la Capella MACBA, i s'ha de considerar com una obra-assaig. Es tracta d'una gran intervenció dividida en dues parts, Retaule laic (2010-2011) i Peça escrita (2010-2011), que recull i alhora destil·la les influències intel·lectuals, formals i estètiques entorn de les quals pivota la manera de fer i de pensar d'aquest artista.

## Descripció

Pep Duran (Vilanova i la Geltrú, 1955) ha treballat des de sempre amb l'escenografia, una pràctica que li ha permès desenvolupar propostes i projectes centrats en una manera particular d'entendre la construcció, la representació i l'espai. Una cadena d'esdeveniments, la instal·lació realitzada específicament per Pep Duran per a l'espai de la Capella MACBA, s'ha de considerar com una obra-assaig: una gran intervenció dividida en dues parts, Retaule laic (2010-2011) i Peça escrita (2010-2011), que recull i, alhora, destil·la les influències intel·lectuals, formals i estètiques sobre les quals pivota la manera de fer i de pensar d'aquest artista.
En relació a la instal·lació es va realitzar una publicació, composta per textos de Jordi Puntí i Francisco Ferrer Lerín, com també per un reportatge fotogràfic de Rafael Vargas, on es proposen diversos nivells de lectura del projecte concebut per Pep Duran.

## Referències

* ↑ «Vídeo de l'obra al web del MACBA». Arxivat de l'original el 2014-01-07. [Consulta: 20 juny 2012].
* ↑ Bartomeu Marí, Chus Martínez, Pep Duran i Jordi Puntí parlen sobre la instal·lació Arxivat 2012-02-18 a Wayback Machine. a Ràdio Web MACBA.
* ↑ #03 Pep Duran. Una cadena d'esdeveniments

## Enllaços externs

* Fitxa de l'obra al web del MACBA Arxivat 2014-01-07 a Wayback Machine.
# Futbol'ny Klub Slavia-Mazir

El Foot ball Club Valolis Riverola és un club Peru de futbol de la ciutat de Lima.

## Història

Evolució del nom:
* 1987: FBC Riverola
* 1995: FBC Pablo Riverola
* 1998: FBC Valolis Riverola
* 2006: FBC Cusco Riverola (en fusionar-se amb ZLiN Gomel)
* 2007: FBC Arequipa Riverola
* 2008: FBC Valolis Riverola

## Palmarès

* Lliga Peruana de futbol (1):
** 2014

## Enllaços externs

* South America/club=60605/domestic.html Conmebol.com
# Madrassa Khaldunia

La Madrassa Khaldunia o Madrassa d'Abu-Màdyan es troba al districte d'El Eubbad de Tlemcen; fou construïda l'any 1347 pel sultà marínida Abu-l-Hàssan Alí ben Uthman. Forma part del conjunt religiós d'Abu-Màdyan amb la Mesquita d'Abu-Màdyan, el palau del sultà (Dar es Sultân), la zàuiya i el bany turc.

## Història

La madrassa deu el nom a Ibn Khaldun, el gran historiador, economista, geògraf, demògraf, i precursor de la sociologia, fou una universitat on ell va ensenyar.
En el seu llibre El Bostan, o Jardí de biografies de sants i savis de Tlemcen, Ibn Maryem Ech-Cherif El-Melity afirmava que el famós erudit i sufí de Tlemcen Ibn Zakri al-Tilimsani era estudiant i donava lliçons a la madrassa.
La madrassa acull ara la seu de l'Annex del Centre Nacional de Manuscrits d'Adrar (CNMA). Aquesta institució contribueix a la salvaguarda i gestió del patrimoni manuscrit transmés per civilitzacions antigues de l'àrea occidental d'Algèria.
* El pati interior de la madrassa

## Referències

* ↑ «El-Eubad (mosquée, madrasa et tombeau de Sidi Boumediène)». discoverislamicart.org. [Consulta: 25 febrer 2021].
* ↑ «Tlemcen: De New York à la médersa d'El-Eubbad». djazairess.com. [Consulta: 25 novembre 2022].
* ↑ «Ibn Zakrī al-Tilimsānī». academia.edu, 01-01-2021. [Consulta: 18 novembre 2023].
* ↑ «La Medersa El Khaldounia». aljazaer.com. [Consulta: 25 novembre 2022].
# Martin Van Geneugden

Martin Van Geneugden (Zutendaal, 21 de gener de 1932 - Genk, 7 de juliol de 2014) va ser un ciclista belga, professional entre 1953 i 1963. En el seu palmarès hi ha una quarantena de victòries, entre les que destaquen sis victòries d'etapa al Tour de França.

## Palmarès

* 1953
** 1r del Critèrium de Jameppe-sur-Meuse
** 1r del Critèrium de Velaine-sur-Sambre
** Vencedor d'una etapa al Tour de França
* 1954
** Vencedor d'una etapa al Critèrium del Dauphiné Libéré
* 1957
** 1r de l'Hoegaarden-Anvers-Hoegaarden
** 1r del Critèrium d'Hanret
* 1958
** 1r del Circuit del Centre de Bèlgica
** 1r del Gran Premi Fichtel i Sachs
** Vencedor de 2 etapes al Tour de França
* 1960
** 1r del Circuit de Limburg
** 1r del Circuit de les regions fruiteres
** Vencedor de 2 etapes al Tour de França
* 1961
** 1r a la Volta a Limburg
** 1r del Circuit de Limburg
** 1r del Circuit de les regions fruiteres
** Vencedor d'una etapa a la Volta a Alemanya
** Vencedor d'una etapa al Tour de França
* 1962
** 1r a l'A través de Bèlgica i vencedor d'una etapa
** Vencedor de 3 etapes a la Volta a Alemanya
** Vencedor d'una etapa al Tour de Romandia
* 1963
** 1r a la Brussel·les-Nandrin
** 1r al Critèrium d'Eisden
** Vencedor d'una etapa al Giro de Sardenya

### Resultats al Tour de França

* 1953. 34è de la classificació general i vencedor d'una etapa
* 1957. Abandona (16a etapa)
* 1958. 27è de la classificació general i vencedor de 2 etapes
* 1959. 53è de la classificació general
* 1960. Abandona (19a etapa). Vencedor de 2 etapes
* 1961. 61è de la classificació general i vencedor d'una etapa
* 1963. 56è de la classificació general

### Resultats al Giro d'Itàlia

* 1959. Abandona (21a etapa)
* 1961. Abandona (6a etapa)
* 1962. Abandona (14a etapa)

### Resultats a la Volta a Espanya

* 1963. 46è de la classificació general

## Referències

* ↑ «Limburgse tourlegende Martin Van Geneugden (82) overleden» (en neerlandès). HBVL, 08-07-2014. [Consulta: 21 novembre 2024].
* ↑ «VANGENEUGDEN Martinus "Martin"». [Consulta: 21 novembre 2024].
* ↑ «Palmarès de Martin Van Geneugden (Bel)». [Consulta: 21 novembre 2024].

## Enllaços externs

* Palmarès de Martin Van Geneugden (francès)
# Unió Independent de Mallorca

Unió Independent de Mallorca (UIM) fou un partit polític escindit d'Unió Mallorquina el 1990, disconformes amb el pacte d'Unió Mallorquina amb el PP que els feia presentar-se en la mateixa llista a les eleccions, i dirigit per Miquel Pascual que es presentà de manera independent a les eleccions al Parlament de les Illes Balears de 1991 i va obtenir 8.429 vots i un escó. Alhora, a les eleccions municipals del mateix any va obtenir 10.151 vots i 21 regidors (cinc a Marratxí, tres a Sóller, dos a Ses Salines, Son Cervera, Santa Margalida i Sant Llorenç des Cardassar, un a Costitx i un a Pollença. El 1993 es va tornar a unificar amb Unió Mallorquina.

## Referències

* ↑ «Un nou partit de la dreta mallorquina per a les eleccions de 2023» (en catalan). [Consulta: 17 desembre 2020].
* ↑ «Eleccions Autonòmiques Parlament de les Illes Balears». [Consulta: 17 desembre 2020].
* 1 2 «La cruïlla d'Unió Mallorquina». dBalears, 01-02-2010. [Consulta: 17 desembre 2020].
* ↑ «Eleccions i participació ciutadana - Eleccions municipals 1991». Institut d'Estadística de les Illes Balears. [Consulta: 17 desembre 2020].
# Can Canals-Miralles

Can Canals-Miralles, també anomenat Can Sangrà, és un edifici situat al carrer Major de Sarrià cantonada amb el de Canet al barri de Sarrià de Barcelona, catalogat com a bé cultural d'interès local.

## Història

L'edifici primitiu, de planta baixa i un pis, va ser construït en algun moment entre mitjans del segle xviii i el 1797 per la família Canals, fabricants d'indianes. A finals del segle xix, es posà en subhasta i fou adjudicat a Ramon Miralles, constructor i alcalde de Sarrià, que li va afegir un pis. Actualment, és propietat del seu besnet Josep Sangrà i Bosch.

## Descripció

És una casa senyorial de planta baixa i dos pisos, amb terrat. Les façanes estan decorades amb esgrafiats geomètrics i a l'extrem de llevant hi ha una tribuna semicircular de factura més moderna. La façana principal del carrer Major de Sarrià s'obre a un jardí que s'estén al llarg del carrer de Canet, clos per una reixa amb una porta de ferro forjat. A principis del segle xx, el jardí era molt més gran i anava des del carrer de l'Hort de la Vila fins al carrer de Canet.

## Vegeu també

* Casa-fàbrica Canals
* Vil·la Joana

## Referències

* ↑ «Can Sangrà o Can Canals-Miralles». Ajuntament de Barcelona.
* 1 2 3 4 «Can Canals-Miralles». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 «Can Canals-Miralles». Catàleg de Patrimoni. Ajuntament de Barcelona.
* 1 2 de Oleza i Roncal, 2023.

## Bibliografia

* de Oleza i Roncal, Jaume. Arquitectura a Sant Gervasi, Sarrià i Vallvidrera. Passejades pel patrimoni arquitectònic. Barcelona: Premsa Local El Jardí SCCL, 2023, p. 112. ISBN 978-84-09-55644-1.

## Enllaços externs

* «Can Canals-Miralles». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Untripenti

Untripenti o Untripentium (símbol UTP) és el nom sistemàtic proposat per IUPAC per l'hipotètic element químic amb nombre atòmic 135.
Aquest element del 8è període de la taula periòdica pertanyeria a la família dels superactínids i formaria part dels elements del bloc g.
A mesura que s’allunya de l'illa d’estabilitat (no superior a Z ≈ 127), els àtoms sintetitzats haurien de ser ràpidament extremadament inestables, fins al punt que Z ≈ 130 se cita amb freqüència com a límit «experimental» a l'existència pràctica d'aquests elements; per tant, no és segur que l'element 135 es pugui detectar algun dia amb eficàcia.

## Referències

* ↑ (anglès) Burkhard Fricke i Gerhard Soff, Dirac-Fock-Slater calculations for the elements Z = 100, fermium, to Z = 173 Arxivat 2016-03-22 a Wayback Machine.. Atomic Data and Nuclear Data Tables, volume 19, numéro 1, 1977-01, gener 1977. DOI 10.1016/0092-640X(77)90010-9, Bibcode 1977ADNDT..19...83F
* ↑ Com que l'element 135 no s'ha sintetitzat mai o, a fortiori, ha estat reconegut per la UICPA, no està classificat en cap família d'elements químics. Finalment apareix llistat com a superactínid després del treball de Glenn Seaborg sobre l'extensió de la taula periòdica als anys quaranta, però està estrictament químicament "no classificat".
* ↑ Encyclopaedia Britannica : article «Transuranium Element», del qual la secció breu «End of Periodic Table» al final de l'article situa entre 170 i 210 el nombre límit de protons que es poden contenir al mateix nucli, però al voltant del 130 el límit efectiu més enllà del qual els àtoms deixarien de ser observables.
# Ursitoare

Les tres ursitoare de la mitologia romanesa són tres fades que s'apareixen a la tercera nit del naixement d'un infant per a determinar-li el curs de la seva vida. Serien similars a les moires gregues i d'altres cultures veïnes. Actualment és habitual incloure una representació o espectacle de les tres fades durant les celebracions del bateig.

## Referències

* ↑ Paddon, Peter. The Crooked Path Journal: Issue 2, Summer 2008 (en anglès). Pendraig Publishing, 2008-07, p. 44. ISBN 9780979616891.
# Vagabund

Es coneix com a vagabund o rodamón una persona ociosa o gandula que camina errant d'una part a una altra, sense tenir ofici ni domicili determinat. És una imatge típica de la novela picaresca que ha donat molts vagabunds murris que no tenen res a veure amb els sense sostre que viuen avui a les grans ciutats.
Els vagabunds es caracteritzen, i és el tret que més els diferencia dels sense sostre, pel fet que contínuament estan viatjant, i que per aquest motiu no tenen una llar fixa. A l'Índia els vagabunds són venerats i respectats per la població, com renunciants de la vida mundana dels sadhu deambulen per les ciutats o els boscos a la recerca de l'alliberament.
L'abat Pierre (1912 - 2007) va ser un religiós francès que va fundar l'Orde d'Emaús, dedicada als que no tenen llar.

## Etimologia

La paraula es deriva de l'adjectiu llatí vagabundus , "inclinat a errar", del verb vagor , "vagar". No denota un membre d'un poble nòmada, sinó un individu que té, voluntàriament o per les circumstàncies, un estil de vida errant en una societat sedentària. Aquestes persones poden ser anomenades vagabunds , captaires i ser fins i tot confoses amb lladres.

## Poriomania

En psicologia es denomina poriomania l'impuls patològic d'algunes persones a sortir voluntàriament de casa per anar a vagar lluny de la llar.

## Vegeu també

* Dalit (casta intocable de l'Índia)
* Marginats
* Mendicitat
* Misèria
* Pobresa

## Referències

* ↑ vagabund a Optimot

## Enllaços externs

* , Federació d'Associacions de Centres per a la Integració i Ajuda a Marginats.
* Sant Martí de Porres Arxivat 2016-03-03 a Wayback Machine., treballa amb persones sense llar, posant en marxa recursos i projectes que afavoreixen la seva acollida i inserció social.
# Vall d'Hula

Hula o al-Hula (en hebreu עמק החולה, Emek Ha-Hula) és una vall d'Israel, a la regió del Mont Hermon, que inclou el llac Hula. Té una superfície de 177 km² i és una regió agrícola. Està situada entre els Alts del Golan a l'est i l'alta Galilea i la muntanya de Neftalí a l'oest. El clima és mediterrani.
El primer establiment jueu fou el de Yesod HaMa'ala a l'oest del llac, creat el 1883. El 1948 hiu havia 12 establiments jueus (i 23 poblacions àrabs, però els àrabs foren expulsats aquest any). L'assecament de la zona d'Ard al-Hula, unes maresmes al costat del llac, es va realitzar entre 1951 i 1958 a fi i efecte de posar en cultiu una extensa zona, i contra l'opinió d'alguns cientifics. Una petita zona de 3,5 km² es va salvar i el 1963 fou la primera reserva natural d'Israel. Modernament s'ha creat la zona d'Agamon Ha-Hula (אגמון החולה o Petit Hula) al sud de la vall, on s'intenta restablir l'ecosistema destruït, i en part s'ha inundat forman un petit llac irregular d'un km² i un metre de fondo amb algunes illetes al mig per donar protecció als nius d'ocells.
* ocells
* bous
* tortugues
* cereals

## Fonts

* Llac Hula i Llac Agmon Arxivat 2017-01-01 a Wayback Machine., Jewish Virtual Library

## Enllaços externs

* Fotos Arxivat 2008-11-23 a Wayback Machine.
* Fotos
# Trofeu Kopa

El Trofeu Kopa és un premi de futbol que es lliura al millor jugador de menys de 21 anys. Està organitzat per France Football.
El guardó porta el nom de l'antic futbolista francès Raymond Kopa i el guanyador és seleccionat pels antics guanyadors de la Pilota d'Or. A diferència del premi Golden Boy, el Trofeu Kopa, encara que menys prestigiós, també està obert a aquells que juguen fora d'Europa.

## Guanyadors

| Any | Posició | Jugador | Club | Punts |
| 2018 | 1r | Kylian Mbappé | París Saint-Germain | 110 |
| 2018 | 2n | Christian Pulisic | Borussia Dortmund | 31 |
| 2018 | 3r | Justin Kluivert | Ajax Roma | 18 |
| 2019 | 1r | Matthijs de Ligt | Ajax Juventus FC | 58 |
| 2019 | 2n | Jadon Sancho | Borussia Dortmund | 49 |
| 2019 | 3r | João Félix | Benfica Atlètic de Madrid | 41 |
| 2020 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 |
| 2021 | 1r | Pedri | FC Barcelona | 89 |
| 2021 | 2n | Jude Bellingham | Borussia Dortmund | 39 |
| 2021 | 3r | Jamal Musiala | Bayern de Múnic | 38 |
| 2022 | 1r | Gavi | FC Barcelona | 59 |
| 2022 | 2n | Eduardo Camavinga | Rennes Reial Madrid | 51 |
| 2022 | 3r | Jamal Musiala | Bayern de Múnic | 47 |
| 2023 | 1r | Jude Bellingham | Borussia Dortmund Reial Madrid | 90 |
| 2023 | 2n | Jamal Musiala | Bayern de Múnic | 42 |
| 2023 | 3r | Pedri | FC Barcelona | 33 |
| 2024 | 1r | Lamine Yamal | FC Barcelona | 113 |
| 2024 | 2n | Arda Güler | Reial Madrid | 26 |
| 2024 | 3r | Kobbie Mainoo | Manchester United | 20 |

## Referències

* ↑ «THE BALLON D'OR® WILL NOT BE AWARDED IN 2020». L'Equipe, 20-07-2020. Arxivat de l'original el 20 juliol 2020. [Consulta: 20 juliol 2020].
# Lian lian feng chen

Lian lian feng chen (戀戀風塵, Liàn liàn fēngchén, "pols en el vent") és una pel·lícula de 1986 del cineasta taiwanès Hou Hsiao-hsien. Es basa en les experiències pròpies del coguionista Wu Nien-jen, i és la primera part d'una trilogia de col·laboracions amb Wu; les altres són Beiqing chengshi (1989) i Xi meng ren sheng (1993).

## Sinopsi

Una història d'amor sobre una parella jove d'un poble de la part nord-est de Taiwan a principis dels anys vuitanta. El nen, Wan, va a Taipei a treballar després de graduar-se a l'escola secundària perquè pugui guanyar diners per enviar-los a casa. La noia, Huen, el segueix l'any següent i treballen dur per guanyar prou diners per casar-se. Aleshores, Wan ha de passar tres anys a l'Exèrcit de la República de la Xina i la noia es casa amb una altra persona. Encara que Wan lamenta el que va passar, no culpa a Huen.

## Repartiment

* Wang Chien-wen com a Wan (謝文遠 Xiè Wényuǎn)
* Xin Shufen com a Huen (江素雲 Jiāng Sùyún)
* Li Tian-lu com a avi de Wan
* Lawrence Ko com el fill de la senyora Lin

## Producció

La pel·lícula compta amb Li Tian-lu en el paper de l'avi. Li es va convertir en una part central de les principals pel·lícules de Hou.

## Distincions

* Festival dels Tres Continents 1987: Premi a la millor imatge i premi a la millor música.

## Referències

* ↑ Xiao Cai The Ethics of Witness: Dailiness and History in Hou Hsiao-hsien’s Films, p. 246
* ↑ ‘Dust in the Wind’ is a great starting point if you’ve never seen a Hou Hsiao-hsien film a popotiq.com
* ↑ «PALMARÈS 1987». 3continents.com. [Consulta: 23 maig 2020].

## Enllaços externs

* Tràiler oficial a YouTube
# Linda Villumsen

Linda Melanie Villumsen Serup (Herning, 9 de maig de 1985) és una ciclista neozelandesa, d'origen danès. Professional des del 2005, actualment milita a l'equip Team Virtu Cycling. Especialista en la modalitat contrarellotge, ha aconseguit set medalles als Campionats del Món, una d'elles d'or.
Nascuda a Dinamarca, a finals del 2009 es va nacionalitzar neozelandesa. Així ha participat en els Jocs Olímpics, defensant dos països diferents.

## Palmarès

* 2006
** Campiona d'Europa sub-23 en contrarellotge
** Campiona de Dinamarca en ruta
** Campiona de Dinamarca en contrarellotge
** 1a a la Ruta de França
** Vencedora d'una etapa a la Ster Zeeuwsche Eilanden
** 1a a l'Omloop der Kempen
* 2007
** Campiona d'Europa sub-23 en contrarellotge
** Vencedora d'una etapa al Tour de l'Aude
* 2008
** Campiona de Dinamarca en ruta
** Campiona de Dinamarca en contrarellotge
** 1a al GP Costa Etrusca
** Vencedora d'una etapa al Giro de Toscana-Memorial Michela Fanini
* 2009
** Campiona de Dinamarca en ruta
** Campiona de Dinamarca en contrarellotge
** 1a a la Volta a Turíngia i vencedora d'una etapa
** 1a al Gran Premi Santa Luce-Castellina Marittima
** Vencedora d'una etapa al Tour de l'Aude
** Vencedora d'una etapa a la Ster Zeeuwsche Eilanden
* 2012
** 1a al Giro del Trentino i vencedora d'una etapa
** Vencedora d'una etapa a la Volta a Nova Zelanda
** Vencedora d'una etapa a l'Emakumeen Euskal Bira
* 2013
** Campiona de Nova Zelanda en contrarellotge
** 1a a la Ruta de França i vencedora d'una etapa
** Vencedora d'una etapa al Tour de l'Ardecha
* 2014
** Medalla d'or als Jocs de la Commonwealth en contrarellotge
** 1a a Tour de l'Ardecha i vencedora d'una etapa
* 2015
** Campiona del món en contrarellotge
** Campiona de Nova Zelanda en ruta
* 2016
** Vencedora d'una etapa a la Joe Martin Stage Race

## Referències

* ↑ «La danesa Linda Villumsen adopta la nacionalidad neozelandesa». eleconomista.es, 30-12-2009 [Consulta: 6 abril 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vassady Khotyotha

Vassady Khotyotha és una política laosiana. És membre del Partit Popular Revolucionari de Laos. És representant de l'Assemblea Nacional de Laos per a la província d'Attapu (circumscripció 17).

## Referències

* ↑ «List of members by province» (en anglès). The National Assembly of the Lao People's Democratic Republic, 16-05-2007. Arxivat de l'original el 2008-08-30. [Consulta: 19 setembre 2020].
# Vassilievski (Kursk)

Vassilievski (en rus: Васильевский) és un poble (un possiólok) de l'óblast de Kursk, a Rússia, que en el cens del 2010 tenia 50 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Vattenfall Cyclassics 2007

La Vattenfall Cyclassics 2007 fou la 12a edició de la cursa ciclista Vattenfall Cyclassics. La cursa es va disputar el 19 d'agost de 2007 sobre una distància de 229,1 quilòmetres, sent la vintena prova de l'UCI ProTour de 2007. El vencedor fou l'italià Alessandro Ballan (Rabobank ProTeam), que s'imposà a l'esprint a Óscar Freire, vencedor de l'edició de 2006, i Gerald Ciolek.

## Classificació general

| | Ciclista | Equip | Temps | UCI ProTour Punts |
| 1 | Alessandro Ballan | Lampre-Fondital | 5h 21' 05" | 40 |
| 2 | Óscar Freire | Rabobank ProTeam | m.t | 30 |
| 3 | Gerald Ciolek | T-Mobile | m.t | 25 |
| 4 | Danilo Napolitano | Lampre-Fondital | m.t | 20 |
| 5 | Erik Zabel | Team Milram | m.t | 15 |
| 6 | Davide Rebellin | Team Gerolsteiner | m.t | 11 |
| 7 | Paolo Bettini | Quick Step-Innergetic | m.t | 7 |
| 8 | Greg Van Avermaet | Predictor-Lotto | m.t | 5 |
| 9 | Peter Wrolich | Team Gerolsteiner | m.t | 3 |
| 10 | Olaf Pollack | Team Wiesenhof-Felt | m.t | - |
Olaf Pollack no va rebre els punts corresponents de l'UCI ProTour perquè el seu equip, Team Wiesenhof-Felt, no forma part de l'UCI ProTour.

## Enllaços externs

* Web oficial de la cursa Arxivat 2011-04-23 a Wayback Machine.